proxectonos/corpus_dominio_legal_administrativo_tmp huggingface dataset:
06/10/2011 | Administración LocalMunicipal
Betanzos
Necesidade de ocupación de terreos no proxecto Mandeo

“O Pleno da Corporación Municipal, en sesión ordinaria realizada o pasado día trinta de agosto de dous mil once adoptou acordo de: Declarar a necesidade de ocupación dos bens e dereitos incluídos no “Proxecto construtivo do novo trazado e mellora da zona fluvial dos Caneiros”, incluído no proxecto Mandeo que se está a desenvolver pola Deputación Provincial da Coruña, de acordo co previsto no art.21 da Lei do 16 de decembro de 1954, de expropiación forzosa, e aprobar definitivamente a relación de bens e dereitos a expropiar, que queda como segue: O que se lles notifica aos efectos oportunos, informándoos que, contra a presente resolución, caben os seguintes recursos: 1) Recurso de reposición, potestativo, ante o órgano que adoptou o acordo no prazo de un mes a contar do día seguinte ó desta notificación.2) Recurso contencioso-administrativo ante o Xulgado do Contencioso-Administrativo da Coruña, no prazo de dous meses, a contar do día seguinte a esta notificación. De terse feito uso do recurso de reposición sinalado no apartado 1) e non resolverse o mesmo expresamente no prazo de un mes, o prazo para a presentación do recurso contencioso-administrativo será de seis meses. Todo iso de acordo co disposto nos arts.116 e 117 da Lei 30/1992, do 26 de novembro, segundo a redacción dada pola modificación da Lei 4/99, do 13 de xaneiro, de réxime xurídico das administracións públicas e do procedemento administrativo común, e os arts.8 (segundo modificación pola disposición adicional decimocuarta da Lei orgánica 19/03, do 23 de decembro), e 46 da Lei 29/98, do 13 de xullo, reguladora da xurisdicción contencioso-administrativa. – Sen prexuízo de calquera outro recurso que en dereito considere oportuno. Betanzos, 26 de setembro de 2011. O SECRETARIO Asdo.–Cristóbal Víctor Fraga Bermejo
06/10/2011 | Administración LocalMunicipal
Carballo
Anuncio aprobación provisional transferencia crédito 14/11

O Pleno da Corporación, na sesión celebrada o 26 de setembro de 2011, aprobou con carácter provisional o expediente de transferencia de crédito 14/2011 do presuposto en vigor, cuxo literal é: Primeiro.- Aprobar o expediente de transferencia de crédito 14/2011 Segundo.- Expoñer ó público o acordo de aprobación inicial mediante anuncio no Boletín Oficial da Provincia por prazo de 15 días hábiles, durante os cales, os interesados poderán presentar as reclamacións que estimen convenientes ante o Pleno. No caso de que non se presentaran reclamacións durante o período de exposición pública, considerarase definitivamente aprobada a Transferencia de Crédito Exp.14/2011, e entrará en vigor unha vez cumprido o disposto no artigo 169 do Texto Refundido da Lei Reguladora das Facendas Locais. Carballo, 28 de setembro de 2011 O Alcalde Evencio Ferrero Rodríguez
06/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28872. Instalación de gas

CLAVE: DH W.15.28872 Gas Galicia SDG, S. A. con CIF A15338284, e con enderezo en Rúa Lisboa, Área Central Local 31, I, Polígono de Fontiñas.15707 Santiago. Solicita AUTORIZACIÓN para instalación de gas, na zona de Dominio Público Hidráulico e policía do río Novo e catro mais, no T. M. de Ares. As obras solicitadas consisten na execución do proxecto de “instalación de conexión a Aresiautorización y rede de distribución de gas natural” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 26 de setembro do 2011. O xefe de servizo da Zona Galicia Norte Asdo.: Luís García Alonso.
06/10/2011 | Administración LocalMunicipal
Oleiros
Persoal
Nomeamento de persoal eventual

Por decreto da alcaldía nomearonse como persoal eventual deste Concello ás persoas que figuran na seguinte relación: O que se publica a efectos do establecido no art.104 da Lei 7/85 de 2 de abril reguladora das bases do réxime local. Oleiros, 23 de setembro de 2011 A alcaldesa en funcións (D. A. 3474/011) Mª. José Varela Neira
06/10/2011 | Administración LocalMunicipal
Vilarmaior
Modificación ordenanza fiscal nº 12

O Pleno deste concello, en sesión celebrada o día 29 de setembro de 2011, acordou aprobar inicialmente a modificación da ordenanza fiscal nº 12 reguladora da taxa pola prestación do servizo do suministro domiciliario de auga potable, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 29 de setembro de 2011 O ALCALDE, Carlos Vázquez Quintián
06/10/2011 | Administración LocalMunicipal
Bergondo
Intervención
Aprobación inicial da modificación do orzamento do exercicio 2011, suplemento de crédito

O Pleno municipal deste concello na sesión ordinaria que tivo lugar o 29 de setembro de 2011 aprobou inicialmente a modificación do Orzamento do exercicio 2011, suplemento de crédito, e segundo o disposto no artigo 169 do Real decreto lexislativo 2/2004, de 5 de marzo, texto refundido da lei reguladora das facendas locais (TRLRFL), exponse ó público o expediente na Intervención deste concello durante o prazo de quince días, que comezarán a contar desde o día seguinte ó da inserción do presente edicto no Boletín Oficial de Provincia, para que durante o mesmo se poidan formula-las reclamacións ante o Pleno nos termos establecidos nos artigos 170 do TRLRFL e 22 do Real Decreto 500/1990. Bergondo, 30 de setembro de 2011 A alcaldesa Asdo.: Alejandra Pérez Máquez
06/10/2011 | Administración LocalMunicipal
Ribeira
Aprobación inicial do orzamento para o ano 2011

O Pleno do Concello de Riveira, en sesión de data 26 de setembro de 2011, aprobou inicialmente o orzamento do ente para o exercicio 2011. Segundo o previsto no artigo 169 do RDL 2/2004, polo que se aproba o texto refundido da Lei reguladora das facendas locais, sométese a exposición pública este acordo inicial, a efectos de presentación de reclamacións e suxestións perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. En Riveira, a 27 de setembro de 2011. O ALCALDE Manuel Ruiz Rivas
06/10/2011 | Administración LocalMunicipal
Betanzos
Proxecto Mandeo. Titulares descoñecidos

Non habendo comparecido no expediente, por ser titular descoñecido ou descoñecerse o domicilio, o seguinte titular: Mediante o presente edicto se lles notifica o seguinte: “O Pleno da Corporación Municipal, en sesión ordinaria realizada o pasado día trinta de agosto de dous mil once, adoptou, entre outros, o seguinte acordo: “4.–RECLAMACIÓNS EXPROPIACIÓN “PROXECTO CONSTRUTIVO ZONA FLUVIAL DOS CANEIROS”. – O Sr. alcalde-presidente indica que se entende que o asunto queda aprobado; en consecuencia, por unanimidade, adóptase o seguinte acordo:.3.º) Aprobar definitivamente a relación de bens e dereitos a expropiar, que queda como segue: 4.º) Declarar a necesidade de ocupación dos bens e dereitos relacionados que inicia o expediente expropiatorio de acordo co previsto no art.21 da Lei do 16 de decembro de 1954, de expropiación forzosa, que deberá publicarse e notificarse nos termos legalmente previstos.5.º) Que se inicien os trámites de determinación do prezo xusto en peza separada e individualizada, sen prexuízo da posibilidade de acordar cos interesados a adquisición por mutuo acordo.” O que se lles notifica aos efectos oportunos, informándoos que, contra a presente resolución, caben os seguintes recursos: 1) Recurso de reposición, potestativo, ante o órgano que adoptou o acordo no prazo de un mes, a contar do día seguinte ó desta notificación.2) Recurso contencioso-administrativo ante o Xulgado do Contencioso-Administrativo da Coruña, no prazo de dous meses, a contar do día seguinte a esta notificación. De terse feito uso do recurso de reposición sinalado no apartado 1) e non resolverse o mesmo expresamente no prazo de un mes, o prazo para a presentación do recurso contencioso-administrativo será de seis meses. Todo iso de acordo co disposto nos arts.116 e 117 da Lei 30/1992, do 26 de novembro, segundo a redacción dada pola modificación da Lei 4/99, do 13 de xaneiro, de réxime xurídico das administracións públicas e do procedemento administrativo común, e os arts.8 (segundo modificación pola disposición adicional decimocuarta da Lei orgánica 19/03, do 23 de decembro), e 46 da Lei 29/98, do 13 de xullo, reguladora da xurisdicción contencioso-administrativa. – Sen prexuízo de calquera outro recurso que en dereito considere oportuno. Betanzos, 26 de setembro de 2011. O SECRETARIO Asdo.-Cristóbal Víctor Fraga Bermejo
06/10/2011 | Administración LocalMunicipal
Oleiros
Área Económica
Aprobación inicial da modificación de créditos número 1/2011 (expediente 2011/MCPL01) sobre o orzamento do OAMC

Aprobación inicial de modificación de créditos núm.1/2011 (expte.2011/MCPL01) sobre o orzamento do OAMC O Pleno deste Concello, na sesión ordinaria que tivo lugar o día 29 de setembro de 2011, aprobou inicialmente a modificación de créditos núm.1/2011 sobre o orzamento do Organismo Autónomo Municipal de Cultura correspondente ao exercicio 2011 (orzamento de 2010 prorrogado), de aprobación de crédito extraordinario (expte.2011/MCPL01), por un importe total de 265.400,00 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considerarase a modificación definitivamente aprobada. Oleiros, 3 de outubro de 2011. O alcalde-presidente Asdo.: Ángel García Seoane
06/10/2011 | Administración LocalMunicipal
Carballo
Anuncio de aprobación de depuración física e xurídica de parcelas de titularidade municipal, sitas no Polígono Industrial de Bértoa en Carballo

O Pleno da Corporación Municipal na sesión celebrada en data 26 de setembro de 2011 acordou proceder á depuración física e xurídica de parcelas de titularidade municipal, sitas no Polígono Industrial de Bértoa resultando as parcelas relacionadas a continuación: Parcela G-10A, no Polígono Comercial e Industrial de Bértoa-Carballo, de superficie 8.256 m2. Parcela G-10B-2A, no Polígono Comercial e Industrial de Bértoa-Carballo, de superficie 26.992 m2. Parcela G-10C-2B, no Polígono Comercial e Industrial de Bértoa-Carballo de superficie 23.681 m2. Parcela G-11: no Polígono Comercial e Industrial de Bértoa-Carballo, de superficie 10.245m². Parcela G-12: no Polígono Comercial e Industrial de Bértoa-Carballo, de superficie 12.360m² (segundo proxecto de compensación), segundo recente medición 12.060 m2. Parcela G-3: no Polígono Comercial e Industrial de Bértoa-Carballo, de superficie 4.680 m² (segundo proxecto de compensación), segundo recente medición 4.201 m2. Parcela H-26: no Polígono Comercial e Industrial de Bértoa-Carballo, de superficie 1.134 m². Sométese o expediente a información pública polo prazo dun mes, contando a partir do día seguinte ó da publicación deste anuncio no Boletín Oficial da Provincia, co obxecto de que os interesados poidan presentar as alegacións ou reclamacións que consideren oportunas. De non formularse reclamacións durante o trámite de información pública considerarase aprobada definitivamente depuración física e xurídica das parcelas indicadas. Carballo, 27 de setembro 2011 O ALCALDE. Asdo.: Evencio Ferrero Rodríguez
06/10/2011 | Administración LocalMunicipal
Dodro
Modificación das ordenanzas fiscais núm.14 e 15

Aprobadas inicialmente por acordo plenario de data 16/09/2011 as modificacións das tarifas recollidas nas Ordenanzas fiscais núm.14 reguladora da taxa polo subministro e acometida á rede xeral de abastecemento de auga potable (artigo 5) e da núm.15 reguladora da taxa pola prestación do servizo da rede de sumidoiros e depuración de augas residuais (artigo 6) e en cumprimento do disposto no artigos 49 da Lei 7/1985, reguladora das bases de réxime local, e 17 do Texto refundido da ley de facendas locais, ábrese un período de 30 días contados a partir da inserción deste anuncio no Boletín Oficial da Provincia para que calquera persoa física ou xurídica poida examinar os expedientes na Secretaría deste Concello e formular as alegacións e suxestións que consideren convenintes. Así mesmo comunícase que transcorrido o devandito prazo sen que se produciran alegacións, as modificacións das ordenanzas consideraranse aprobadas definitivamente sen necesidade de novo acordo plenario, e entrarán en vigor ao día seguinte da publicación do acordo de aprobación definitiva no B. O. P. Dodro, 23 de setembro de 2011 O alcalde Valentín Alfonsín Somoza.
06/10/2011 | Administración LocalMunicipal
Oleiros
Área Económica
Aprobación inicial da modificación de créditos número 4/2011 (expediente 2011/MCPL04) sobre o orzamento do Concello de Oleiros

Aprobación inicial de modificación de créditos núm.4/2011 (expte.2011/MCPL04) sobre o orzamento do Concello de Oleiros O Pleno deste Concello, na sesión ordinaria que tivo lugar o día 29 de setembro de 2011, aprobou inicialmente a modificación de créditos núm.3/2011 sobre o orzamento do Concello de Oleiros correspondente ao exercicio 2011 (orzamento de 2010 prorrogado), de aprobación de transferencia de créditos (expte.2011/MCPL04), por un importe total de 1.282.745,00 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considerarase a modificación definitivamente aprobada. Oleiros, 3 de outubro de 2011. O alcalde-presidente Asdo.: Ángel García Seoane
06/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28954. Legalización obras.

ANUNCIO CLAVE: DH W.15.28964 D. Mario Caneiro Cota con CIF XXXXXXXXX, e con enderezo en Rúa de la Tierra, nº 2, 2 º. Ferrol. Solicita AUTORIZACIÓN para legalización dunha adega, na zona de policía do río i/n, no lugar de Cariño, na parroquia de Doniños, no T. M. de Ferrol. As obras solicitadas consisten na legalización das obras realizadas nunha vivenda e adega. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 26 de setembro do 2011. O xefe de servizo da Zona Galicia Norte Asdo.: Luís García Alonso.
06/10/2011 | Administración LocalMunicipal
Santiago de Compostela
Secretaría Xeral
Baixas de oficio no padrón municipal

Referencia: 142.02.2011 Tfno: 981 542318 FAX: 981 543028 O Alcalde do Concello de Santiago con data 21.02.2011, dictou o seguinte Decreto núm. DEC.1002.2011 “No uso das facultades que me confire o artigo 124.4 da Lei 7/1985, de 2 de abril, reguladora das Bases de Réxime Local e segundo consta na Resolución do 9 de abril de 1997, da subsecretaría, pola que se dispón a publicación da Resolución do 1 de abril da Presidenta do Instituto Nacional de Estatística e do director xeral de Cooperación Territorial, no seu apartado II, ditan instrucións técnicas aos Concellos sobre a xestión e revisión do padrón municipal. Seguindo estas directrices, foi notificada a Vde. e non obtendo resposta polo interesado/a na formalización da súa confirmación de residencia. Declarar que a inscrición padroal caduca na data que se especifica a continuación, polo que se acorda a baixa no Padrón municipal de habitantes deste Concello das persoas que relaciono seguidamente, sendo a data de caducidade a correspondente á notificación, ou ben, na data de publicación do presente Decreto no Boletín Oficial da Provincial, tal e como establece a Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común. Notifíquese a resolución aos interesados polos procedementos legalmente establecidos. No suposto de non poder notificar a resolución publicarase no BOP. Contra a presente resolución que pon fin a vía administrativa, poderá interpoñer os recursos seguintes: Con carácter potestativo, o recurso de reposición ante o mesmo órgano que ditou este acordo, no prazo de un mes contado dende o día seguinte ó da notificación do presente acordo, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo, será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses contados a partir dende o día seguinte o da notificación do presente acordo, na forma prevista na lexislación de dita xurisdición contencioso-administrativa. Interpoñer calquera outro recurso que estime procedente”. O que se lle notifica para os efectos oportunos. Santiago de Compostela, 21 de setembro de 2011 O Alcalde Asdo.: Gerardo Jesús Conde
06/10/2011 | Administración LocalMunicipal
Camariñas
Aprobación inicial da modificación da Ordenanza fiscal número 13 reguladora da taxa por prestación de servizos culturais e deportivos

Aprobada inicialmente polo pleno da Corporación, en sesión celebrada o día 30 de Setembro de 2011 a modificación da Ordenanza nº13, reguladora da taxa por prestación de servizos culturais e deportivos; expónse ao público por período de 30 días, contados a partir do día seguinte ao da inserción do presente edicto no Boletín Oficial da Provincia coa finalidade de que polos interesados se poidan presentar suxerencias ou reclamacións contra da mesma. No caso de que estas non se produciran, entenderanse definitivamente aprobada. Todo elo, de acordo có establecido no artigo 17 do Real Decreto Lexislativo 2/2004 do 5 de Marzo. Camariñas, a 3 de Outubro de 2011 O Alcalde Asdo: Manuel V. Alonso de León
06/10/2011 | Administración LocalMunicipal
Oleiros
Área Económica
Aprobación inicial da modificación de créditos número 3/2011 (expediente 2011/MCPL03) sobre o orzamento do Concello de Oleiros

Aprobación inicial de modificación de créditos núm.3/2011 (expte.2011/MCPL03) sobre o orzamento do Concello de Oleiros O Pleno deste Concello, na sesión ordinaria que tivo lugar o día 29 de setembro de 2011, aprobou inicialmente a modificación de créditos núm.3/2011 sobre o orzamento do Concello de Oleiros correspondente ao exercicio 2011 (orzamento de 2010 prorrogado), de aprobación de crédito extraordinario (expte.2011/MCPL03), por un importe total de 17.889,09 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considerarase a modificación definitivamente aprobada. Oleiros, 3 de outubro de 2011. O alcalde-presidente Asdo.: Ángel García Seoane
06/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28799. Instalación de gas

INFORMACIÓN PÚBLICA CLAVE: DH. W.15.28799 Gas Galicia SDG, S. A., con CIF A-15338284 e con enderezo na rúa Lisboa, Área Central, local 31-I, polígono de Fontiñas.15707 Santiago. Solicita AUTORIZACIÓN para instalación de gas na zona de dominio público hidráulico e policía do río, no lugar de AC-133, no T. M. de Fene. As obras solicitadas consisten na execución da adenda I ó proxecto de “Ampliaciones de redes de distribución de gas en el término municipal de Fene”. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 26 de setembro do 2011. O xefe de servizo da Zona Galicia Norte Asdo.: Luís García Alonso
06/10/2011 | Administración LocalMunicipal
Camariñas
Anuncio de formalización de contrato de obras

Por acordo da Xunta de Goberno Local de data 23 de setembro de 2011 adxudicouse o contrato das obras de “MELLORAS NO CAMPO DE FÚTBOL DA GRIXA”. PONTE DO PORTO (CAMARIÑAS), publicándose a súa formalización aos efectos do artigo 138 da Lei 30/2007, de 30 de outubro, de contratos do Sector Público. a. Organismo: Concello de Camariñas b. Dependencia que tramita o expediente: Servizo de patrimonio e contratación c. Número de expediente:25/2011 d. Dirección de Internet do perfil do contratante: www.camarinas.net a. Tipo: Obras b. Descrición: “Melloras no campo de fútbol da Grixa”, Ponte do Porto (Camariñas) c. CPV (Referencia de Nomenclatura): 45212290-5 a. Tramitación: Ordinaria b. Procedemento: Procedemento negociado sen publicidade 4. Valor estimado do contrato: 147.150,00 € Prezo sen IVE: 147.150,00 € IVE (18%): 26.487,00 € Prezo total: 173.637,00 € a. Data de adxudicación: 23/09/2011 b. Data de formalización do contrato: 27/09/2011 c. Contratista: Vanesa Cristina Grafia De Uña d. Importe de adxudicación: Prezo sen IVE: 147.150,00 € IVE (18%): 26.487,00 € Prezo total: 173.637,00 € Camariñas, 29 de setembro de 2011 O ALCALDE, Asdo.: Manuel Valeriano Alonso de León
06/10/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Modificación dos estatutos da Asociación de Empresarios de Agrela, expt.15/106

En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección recibironse en data 18/01/11 a modificación do Estatutos da Organización denominada “ASOCIACIÓN DE EMPRESARIOS DE AGRELA“ (Expte 15/106). Nos que a modificación consiste nunha nova redaccion dos artigos: fins, órganos de goberno, órganos de xestión, réxime economico., condicion dos asociados, modificacion dos estatutos e liquidacion da asociación. A documentación depositada poderán ser examinados por calquera persoa interesada. A Coruña, 23 de setembro de 2011 O XEFE TERRITORIAL, Asdo.: Luis Alvarez Freijido
06/10/2011 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Urbanismo
Notificación a don Jesús Martínez Lage e dona Ana María Iglesias Galán en relación con expedientes de subvención para a rehabilitación do inmoble

En relación cos expedientes de subvención para á rehabilitación de inmobles é necesario que para poder ser beneficiarios se de cumprida conta dos requisitos dispostos no ordenanza municipal de conservación e rehabilitación de inmobles, na Lei 38/2003, do 17 de novembro, Xeral de Subvencións e R. D. 887/2006, do 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, así como na Lei 9/2007, de 13 de xuño de subvencións de Galicia. Por iste motivo se procedeu a notificar aos propietarios aos que se fai referencia a continuación de que se subsanase o incumprimento dalgún dos requisitos regulamentados, sendo infructuosos os intentos de notificación. Os datos dos solicitantes son os seguintes: Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboeiro de anuncios do Concello da Coruña para que os interesados procedan a subsanar o incumprimento dos requisitos necesarios para poder ser beneficiarios da subvención. Para o coñecemento do contido íntegro do acto deberán dirixirse á Oficina Muncipal de Rehabilitación sita na Avd. Alférez Provisional, 3, 15006 (A Coruña). Esta notificación efectúase segundo co estabrecido no 59.5 e nos termos do art.61 da Lei 30/1992, de 26 de novembro, do réxime xuridico das administracións públicas e do procedemento administrativo común. Se comunica aos interesados que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días que contarán a partir do día seguinte o da notificación, e indicámoslles que se non o fan, teríamolos por desistidos da sua petición previa resolución e procederíase ao arquivo do seu expediente. A Coruña, 19 de setembro de 2011 O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO, Asdo.: Martín Fernández Prado
06/10/2011 | Administración LocalMunicipal
Vilarmaior
Modificación ordenanza fiscal nº 5

O Pleno deste concello, en sesión celebrada o día 29 de setembro de 2011, acordou aprobar inicialmente a modificación da ordenanza fiscal nº 5 reguladora da taxa sobre recollida de lixo e residuos sólidos urbanos, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 29 de setembro de 2011 O ALCALDE, Carlos Vázquez Quintián
13/10/2011 | Administración LocalMunicipal
Cabanas
Emprazamento recurso contencioso-administrativo

Vista a comunicación do Xulgado Contencioso-Administrativo N.1 de Ferrol, pola que reclama o expediente administrativo do recurso contencioso-administrativo interposto por Los Altos de Frieira S. L. a través do Procurador D. Oscar Ariel Loka Bellver, contra desestimación por silencio das solicitudes de aprobación definitiva de Estudo de Detalle e de informe urbanístico. En consecuencia esta Alcaldía, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa RESOLVE: A remisión do correspondente expediente administrativo ó referido Xulgado, notificando e emprazando ás persoas interesadas no procedemento para que poidan comparecer e mostrarse parte os autos mediante Procurador e con asistencia de Letrado con poder ó efecto, no Xulgado do contencioso-administrativo único de Ferrol, no prazo de nove días. O que se fai público a efectos de notificación e emprazamento aos interesados no procedemento. Cabanas 30 de setembro de 2011. O Alcalde. Asdo. Germán Castrillón Permuy.
13/10/2011 | Administración LocalMunicipal
Cambre
Delegación de funcións

Por esta Alcaldía, con data 28 de setembro de 2011 ditouse a Resolución que se transcribe a continuación: “Por motivos persoais non podo exercer as miñas funcións de alcalde dende o día 7 ao 11 de outubro do ano que andamos, ambos os dous inclusive, polo que, de conformidade con establecido no artigo 60 de Regulamento orgánico municipal, RESOLVO: Primeiro: Delegar a totalidade de funcións que ostenta esta Alcaldía na primeira tenente de alcalde dona María Jesús González Roel, que as exercerá durante o período anteriormente citado. Segundo: Notifiquese a presente resolución á interesada, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do concello.” Cambre, 30 de setembro de 2011 O alcalde Manuel Rivas Caridad
13/10/2011 | Administración LocalMunicipal
Pontedeume
Aprobación inicial expediente modificación de crédito número 20/11: subexpediente número 02/11 de suplemento de crédito

Na Intervención municipal, e segundo o que se dispón no artigo 112 da Lei 7/1985, do 2 de abril, reguladora das bases do réxime local e o artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, ao que se remite o artigo 177.2 do mismo texto legal, exponse ao público para os efectos de reclamacións ao expediente de modificación de crédito nº 20/11: subexpediente nº 02/11 de suplemento de crédito financiado con novos ingresos e con baixas por anulación por un importe total de 108.280,74 euros (CENTO OITO MIL DOUSCENTOS OITENTA EUROS CON SETENTA E CATRO CÉNTIMOS), no orzamento do ano 2009, prorrogado para o ano 2011, aprobado inicialmente pola Corporación en Pleno, na sesión extraordinaria que tivo lugar o 10 de outubro de 2011. Os interesados que estean lexitimados segundo o que se dispón no artigo 170.1 do citado Real decreto lexislativo 2/2004, e polos motivos taxativamente enumerados no apartado número 2 deste mesmo artigo, poderán presentar reclamacións con suxeción aos seguintes trámites: a) Prazo de exposición e admisión de reclamacións: quince días hábiles a partir do seguinte á data de inserción deste anuncio no Boletín Oficial da Provincia. O expediente considerarase definitivamente aprobado se durante o citado período non se presentasen reclamacións. b) Oficina de presentación: Rexistro Xeral do Concello. c) Órgano ante o que se reclama: Pleno do Concello. Pontedeume, 10 de outubro de 2011 O alcalde Asdo.: Gabriel Torrente Piñeiro
13/10/2011 | Administración LocalMunicipal
Arteixo
Urbanismo
Licencia de actividade para ampliación do cemiterio de Pastoriza. Expediente 09/11 AIA

SERVIZO DE URBANISMO Negociado de Aperturas Expte:09/2011AIA Na sección de Licenzas da Área de Urbanismo do Concello de Arteixo estase a tramitar o expediente 09/2011 AIA de concesión de licenza de apertura. Actividade: Ampliación do cemiterio de Pastoriza. Situación: Avda. Punta Langosteira, Pastoriza. Arteixo. Solicitante: Arzobispado de Santiago de Compostela. E en cumprimento do determinado no artigo 8.3º do Decreto 133/2008, do 12 de xuño, sobre Avaliación de Incidencia Ambiental, e o Decreto 134/1998 de 23 de abril de Policía Sanitaria Mortuoria, sométese o expediente a información pública durante un prazo de vinte días, contados a partir do seguinte ao da derradeira publicación do presente anuncio, a efectos de reclamacións. Arteixo, 29 de setembro de 2011. O CONCELLEIRO DE URBANISMO P. D. Decreto 989/11 de 21 de xuño Asdo: Alberto Castro Calvete
13/10/2011 | Administración LocalMunicipal
Arteixo
Secretaría Xeral
Exposición pública da aprobación inicial da Ordenanza municipal reguladora do procedemento de intervención e control na execución de obras ou exercicio de actividades ou servizos

Téndose aprobado inicialmente polo Pleno da Corporación a ORDENANZA MUNICIPAL REGULADORA DO PROCEDEMENTO DE INTERVENCIÓN E CONTROL NA EXECUCIÓN DE OBRAS OU EXERCICIO DE ACTIVIDADES OU SERVIZOS, en sesión ordinaria celebrada o día VINTE E NOVE DE SETEMBRO de dous mil once, concédese ao abeiro do artigo 49 b) da Lei de Bases de Réxime Local un prazo de TRINTA DÍAS HÁBILES, contados a partir do día seguinte ó da publicación deste anuncio, de información pública e audiencia ós interesados para a presentación de reclamacións e suxerencias que estimen pertinentes. En Arteixo, 3 de OUTUBRO de 2011. O SR. ALCALDE-PRESIDENTE Asdo.: CARLOS CALVELO MARTÍNEZ
13/10/2011 | Administración LocalMunicipal
Neda
Convocatoria de axudas para libros de texto e transporte universitario/FP, curso 2011/2012

Polo presente faise pública a convocatoria das seguintes axudas municipais para o curso académico 2011/2012: -- PARA Á ADQUISICIÓN DE LIBROS DE TEXTO E MATERIAL DIDÁCTICO COMPLEMENTARIO. -- PARA TRANSPORTE UNIVERSITARIO. Tendo en conta que para o presente exercicio rexe prorrogado o orzamento do ano 2010, as bases reguladoras destas axudas son as aprobadas polo Pleno municipal en sesión celebrada o día 29 de abril de 2010, e que aparecen inseridas no Boletín Oficial da Provincia da Coruña n.º 193, do venres día 08 de outubro de 2010. As persoas interesadas poderán presentar as correspondentes solicitudes, nos modelos normalizados, durante o período de 20 días naturais, contados a partir do seguinte ao da publicación deste anuncio no Boletín Oficial da Provincia da Coruña. Neda, 04 de outubro de 2011. O ALCALDE-PRESIDENTE Asdo.: José Ignacio Cabezón Lorenzo
13/10/2011 | Administración LocalMunicipal
Pontedeume
Notificación por comparecencia, recurso de reposición contra liquidacións IIVTNU

Notificación da resolución n.º 688/2011, devolta por resultar o seu destinatario ausente En data 4 de xullo de 2011 ditouse a resolución n.º 688/2011, pola que se resolve o recurso de reposición interposto por Rosa Isela Fernandez de Viana Garcia Olias, contra liquidacións do Imposto sobre o incremento do valor dos terreos de natureza urbana. Intentada a notificación individual á interesada no procedemento administrativo de referencia, por dúas veces, esta non se puido realizar, polo que de conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e o artigo 112 da Lei 58/203, do 17 de decembro, xeral tributaria, publicase a parte dispositiva da resolución n.º 688/2011, que dispón: <<PRIMEIRO.–Desestimar o recurso de reposición interposto por Dona Laura Incio Piñeiro contra liquidacións núms.11112-11116-11120, do Imposto sobre o Incremento do Valor dos Terreos de Natureza Urbana, aprobadas por Decreto n.º 368, do 03.05.2011, polos motivos expostos nos fundamentos anteriores. SEGUNDO.–Notifíquese a presente resolución á interesada, indicándolle que pon fín á vía administrativa, e contra a mesma pode presentar recurso contencioso-administrativo perante o órgano competente da xurisdicción contencioso-administrativa, de conformidade co disposto nos artigos 8, 9 e 10 da Lei 29/1998, do 13 de xullo, no prazo de dous meses, contados desde o día seguinte ao da notificación da presente resolución, de conformidade co establecido no artigo 46.4 da Lei 29/1998, do 13 de xullo, reguladora da xurisdicción contencioso-administrativa>>. Tendo en conta que, en atención ao previsto no artigo 61 da Lei 30/1992, do 26 de novembro, o acto non se publica na súa integridade, fáiselles saber aos interesados que o texto íntegro da resolución que se notifica encóntrase ao seu dispor nas dependencias da Tesourería do Concello de Pontedeume, sitas na rúa Real, n.º 13, Pontedeume, para a súa consulta no prazo de 15 días naturais, que se contarán desde o día seguinte ao da publicación deste anuncio. Transcorrido o devandito prazo, a notificación entenderase producida. Pontedeume, 22 de agosto de 2011. O alcalde Asdo.-Gabriel Torrente Piñeiro
13/10/2011 | Administración LocalMunicipal
Culleredo
Economía, Facenda, Réxime Interior
Modificación de prezos públicos 2012

A xunta de goberno local, por delegación do Pleno da entidade, en sesión celebrada o día 03 de outubro de 2011, aprobou a modificación dos prezos públicos por: – Prestacións de apoio á autonomía persoal e atención á dependencia (PAAD). – Participación en actividades para a mocidade. – Participación nas actividades socioeducativas e de ocio destinadas a persoas maiores de 65 anos e os seus cónxuxes ou parellas de feito. – Ensinanzas e actividades educativas e de fomento da igualdade de xénero, culturais, deportivas, xuvenís e para persoas adultas, maiores e/ou con algunha discapacidade especifica. – Utilización de instalacións deportivas. – Utilización do servizo de préstamo de bicicletas As modificacións comezarán a aplicarse o 1 de xaneiro de 2012, unha vez que, de conformidade co disposto polo artigo 59.5 da Lei 30/92, se publique o presente anuncio no Boletín Oficial da Provincia e no taboleiro de anuncios do Concello, permanecendo en vigor ata a súa modificación ou derrogación expresa, agás no caso de aquelas actividades cuxa duración sexa coincidente co curso escolar, en cuxo caso a súa aplicación comezará coa finalización do curso escolar anterior. Culleredo, 03 de outubro de 2011. O ALCALDE Asdo. Julio Sacristán de Diego
13/10/2011 | Administración LocalMunicipal
Ames
Anuncio de desafectación de parcela municipal sita no polígono APE B7 06 “Rego dos Pasos Sur IV”

En sesión plenaria de data 29 de setembro de 2011 prestouse aprobación ao inicio do expediente de desafectación de parcela de titularidade municipal de 3.389 metros cadrados, sita no polígono APE B7 06 Rego do Pasos Sur IV do PXOM de Ames. A parcela está inscrita no Rexistro da Propiedade de Negreira co número 35925, tomo 1466, libro 569, folio 195, inscrición primeira. Mediante o presente anuncio o expediente de desafectación sométese ao prazo de exposición pública de 1 mes, previsto no artigo 8 do Regulamento de bens das entidades locais (Real decreto 1372/1986, de 13 de xuño). Ames, 30 de setembro de 2011. O alcalde Santiago V. Amor Barreiro
13/10/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Procedemento aberto referencia As-36/2011

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-36/2011 2. Obxecto do contrato: vixilancia nocturna nas instalacións deportivas municipais, de transporte e procesado de efectivo e de conexión á central de alarmas das instalacións deportivas municipais. Duración: dous anos prorrogables por dous máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 67.300,44 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 27 de septiembre de 2011 O ALCALDE, P. D. A Tte. Alcalde Responsable de Contratación Asdo.: Rosa Mª Gallego Neira.
13/10/2011 | Administración LocalMunicipal
A Laracha
Baja de oficio en el padrón de habitantes

Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de Población e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no Padrón Municipal de Habitantes. A Laracha, 21 de setembro de 2011 O alcalde Asdo. Jose Manuel López Varela
13/10/2011 | Administración LocalMunicipal
Ames
Anuncio de delegación de sinatura de Oficinas Xerais na semana do 19 ao 25 de setembro

Por esta Alcaldía, con data 16 de setembro de 2011, mediante Decreto núm.1408/2011, delegouse a sinatura diaria de Oficinas Xerais durante a semana do 19 ao 25 de setembro, ambos inclusive, no concelleiro don Manuel Ferreiro Santiago. O que se fai público para xeral coñecemento e en cumprimento do establecido na lexislación vixente. Ames, 16 de setembro de 2011 O alcalde Santiago V. Amor Barreiro
13/10/2011 | Administración LocalMunicipal
Muros
Notificación de procedemento sancionador por infraccións de tráfico

En cumprimento do artigo 59.5 da Lei 30/92, de 26 de novembro do réxime xurídico das administración públicas e do procedemento administrativo común e sendo devoltas polo servicio de correos as notificacións de inicio de expediente sancionador por infraccións de tráfico, comunícolle que a Alcaldía do Concello dictou a seguinte RESOLUCIÓN: 1.- Iniciar procedemento sancionador por presunta infracción en materia de de tráfico contra: - Josep Sebastia Rebolledo Aguerrebere (expt.255/10), conductor do vehículo marca RENAULT MEGANE, matrícula M-0097-YU por infracción o artigo 94 do Regulamento Xeral de circulación por ESTACIONAR EN ZONA PEATONAL en O CALDEIRÓN-LOURO de Muros, sendo ás 18:50 hrs do día 26 de xullo de 2010, sancionable con multa de 90 €. 2.- Concederlle un prazo de quince días para que alegue o que considere oportuno na súa defensa e propoña as probas que estime oportunas.3.- Comunicarlle que o importe da sanción, reducirase nun 50% si realiza o pago dentro dos quince días seguintes á notificación da denuncia, con excepción das infraccións á Lei 30/1995, do 8 de novembro do Seguro Obligatorio de Automóbiles. Muros, 22 de setembro de 2011 O SECRETARIO DA CORPORACIÓN Asdo./ José Manuel González García
13/10/2011 | Administración LocalMunicipal
Camariñas
Delegación das funcións da Alcaldía o día 4 de outubro de 2011

Por ausentarme do termo municipal durante o día 4 de outubro de 2011, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data PRIMEIRO. Delegar as funcións da Alcaldía durante o día 4 de outubro de 2011 na 1ª tenente de alcalde, Dna. Diana Constanza Rebella Amahzoune. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, o 3 de outubro de 2011 O alcalde, Asdo.: Manuel Valeriano Alonso de León
13/10/2011 | Administración LocalMunicipal
Cabana de Bergantiños
Aprobación inicial expte. MC 24/2011 de transferencia de crédito

Aprobado polo Pleno desta Corporación en sesión ordinaria celebrada o día 29 de setembro de 2011 o expediente de modificación de créditos MC 24/2011 de transferencia de crédito, dentro do vixente Orzamento Municipal, por un importe VINTESETE MIL EUROS (27.000 €.), en cumprimento co disposto no art.177.2 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. Cabana de Bergantiños, 3 de outubro de 2011 O ALCALDE, Asdo./ José Muiño Domínguez
13/10/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Procedemento aberto referencia As-10/2011

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-10/2011 2. Obxecto do contrato: vixilancia e outros servizos de natureza polivalente para o funcionamento do Centro Cívico Municipal de Monte Alto e os servizos centrais de Servizos Sociais. Duración: dous anos prorrogables por dous máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 87.500,00 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 27 de septiembre de 2011 O ALCALDE, P. D. A Tte. Alcalde Responsable de Contratación Asdo.: Rosa Mª Gallego Neira.